**141/2019. (IV.30.) Kgy. sz. határozat**

1./ A Közgyűlés úgy döntött, hogy a Zanati labdarúgópálya megvalósítása érdekében a Magyar Labdarúgó Szövetség hiánypótlására az alábbi tartalmú nyilatkozatot adja ki:

- amennyiben az építési engedélyhez kötött tárgyi eszköz beruházás és felújítás az Önkormányzat törzsvagyonának részét képező (01150/19 hrsz.-ú) ingatlanon valósul meg és a beruházás üzembe helyezését követő 30 napon belül az Önkormányzat és a Sportszervezet között a beruházás értékéről szóló megállapodás megkötésre került, abban az esetben az építési engedélyhez kötött beruházás és felújítás a megállapodás alapján az Önkormányzat tulajdonába kerül;

- az Önkormányzat feltétlenül és visszavonhatatlanul hozzájárul ahhoz, hogy a Sportszervezet a Magyar Labdarúgó Szövetség által jóváhagyott sportfejlesztési programjának, a látvány-csapatsport támogatására, a támogatások felhasználására és ellenőrzésére vonatkozó jogszabályoknak és az ingatlan eredeti sportcélú rendeltetésének megfelelően, az ingatlant a beruházás Önkormányzati tulajdonba kerülését követően a fenntartási költségek viselése ellenében/mellett 15 éves határozott időtartamon keresztül térítésmentesen használja.

2./ A Közgyűlés felhatalmazza a polgármestert, hogy a fenti tartalommal a nyilatkozatot aláírja.

3./ A Közgyűlés felkéri a polgármestert, hogy a beruházás terveit a Zanati Kulturális és Sport Egyesület közreműködésével mutassa be a Közgyűlés számára. A Közgyűlés a tervek ismeretében kívánja jóváhagyni a tulajdonátadásra, illetőleg az ingyenes használatra vonatkozó megállapodást.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője)

**Határidő:** 1-2.:azonnal

 3: tervek elkészültét követő Közgyűlés